તમને જણાવી દઇએ કે આ ફિલ્મની કહાની ઓસ્કર નોમિનેટેડ 'એવ્રીબડી ઇઝ ફેમસ'માંથી લેવામાં આવી છે જે વર્ષ 2000માં રિલીઝ થઇ હતી. ફિલ્મમાં પિતા પોતાની પુત્રીને કોમ્પીટિશનમાં જીતાડવા માટે ફેમસ ગાયકોનું અપહરણ કરી લે છે. આ ફિલ્મમાં ઐશ્વર્યા અને રાજકુમાર પહેલીવાર એક સાથે નજરે પડશે. આ એક મ્યૂઝિકલ ડ્રામા ફિલ્મ છે અને તેનું નિર્માણ રાકેશ ઓમ પ્રકાશ મહેરા કરી રહ્યાં છે. તમને જણાવી દઇએ કે થોડા સમય પહેલાં પણ ફિલ્મના સેટ પરથી ઐશ્વર્યાની કેટલીક તસવીરો વાયરલ થઇ હતી જેમાં તે ઐશ્વર્યા સિંપલ લુકમાં જોવા મળી હતી.